Mi plenumas mian formalan devon per mia raporto pri la 107a UK, okazinta en Montrealo inter la 6a – 13a de aŭgusto 2022. Mia raporto estas publika kaj aperas en la retejo de HEA en la rubriko „La komitatano A vojaĝas”, informante tiel ankaŭ la tutan hungaran esperantistaron. Kompreneble, mi estas oficiale reprezentanto nur de HEA. En la Komitato oni tamen konsideris min kiel reprezentanton de Hungario. Mi partoprenis jam la Duan Virtualan Kongreson, kvankam ĉeeste la montreala estis mia unua, ankaŭ kiel komitatano A.
#000002
La protokoloj de la kunsidoj de la Komitato ĵus estas kompletigitaj. Tiuj estas publikaj kaj haveblaj en la retejo de UEA en Komitata Teko. Oni povas vidi kiom da laboro faris la Komitato kaj kiel granda tasko estis prepari ĉi tiujn protokolojn en tia kvalito. Ni danku al Aleks Kadar, aliaj provlegintaj estraranoj kaj al s-ro Roeb Moerbeek. En la lasta tago, en la lasta horo, estis ankaŭ ĥaosaj momentoj – kompreneble pro la temo, tamen, la laboron de la Komitato karakterizis ĝuste la malo. La Komitato kunvenis kvarfoje, ĉiuj daŭris ĉirkaŭ 3-4 horojn, kaj poste okazigis kvar forumojn po 2-3 horoj, ĉiu pri jenaj temoj: Konsciigo, Kapabligo, Komunumo, Kunordigo.
#000003
Unu el la plej gravaj decidoj de la UK estas la anonco pri la ĉi-jara okazigo de la 3a Virtuala Kongreso, kiu okazos la 24-27-ajn de Novembro.
#000005
Mi ĉeestis ĉiujn kunsidojn. En la grupa laboro de la forumoj mi hazarde estis kune kun la prezidanto. Mi jam laboris kun li en Klaipeda pri letero adresita al Csaba Kőrösi, la novelektita Prezidanto de la 77a sesio de la Ĝenerala Asembleo de UN. La kunsidoj de la Komitato okazis hibride, ĉ. duono de la membroj ĉeestis fizike kaj la aliaj estis perzume. Tiuj, kiuj estis kun ni tra la ekranoj, povis ankaŭ komenti senĝene, kaj ili partoprenis ankaŭ la sekretajn voĉdonojn. Ĉi tio povas esti ankaŭ ekzemplo de la estonta funkciado de HEA. Verŝajne, pro la tempodiferencoj, niaj malproksimorientaj samideanoj ne multe dormis. Mia ĉina samideano S-ino Chenji, ekzemple, kiu partoprenis aktive preskaŭ ĉiujn renkontiĝojn...
#000006
La prezidanto de UEA gvidis la kunsidojn preskaŭ ĉiam. Li plenumis sian taskon senriproĉe kaj estis edife, kiel li atentis ĉiujn ĉeestantojn kaj fizike kaj sur la ekranoj, por ke ĉiuj povu esprimi siajn opiniojn pri iu ajn temo seninterrompe, li neniam reprenis la vorton. La parolantoj estis disciplinitaj en siaj klopodoj eviti troan tempouzon. Mia parolado, kiel debutanto, montriĝis iom pli longa.
#000007
La nuna Kongreso estis posten-renoviga: ĉies mandatoj eksvalidiĝas, kiam la postenoj estas reelektitaj, inkluzive de ĉiuj komitatanoj, estraranoj de la antaŭa ciklo, same la mandatoj de la ĉefdelegitoj. Tiel ankaŭ mia statuso kiel komitatano A oficialiĝis je tiu momento kaj validas por tri jaroj. Post la Kongreso jam antaŭ la fino de Aŭgusto la nova Estraro prezentis al la Komitato sian raporton pri la afero de la ĉefdelegitoj. Ĝi estas disponebla ankaŭ en TEKO, ĝi estas ege interesa kaj grava legaĵo, mi rekomendas viziti ĝin.
#000008
La aranĝaĵoj de la kongreso okazis en la ejoj de la Universitato de Montrealo kaj en proksima teatro. Du haloj estis nomitaj laŭ hungaroj: memore al Vilmos Benczik kaj György Nanovszky. En la malferma ceremonio de la Kongreso la delegitoj bonvenigas la ĉeestantajn esperantistojn kaj, tra ili, la esperantistojn de la mondo nome de siaj landoj. Nun tamen tio okazis en alia sistemo ol antaŭe. Reprezentantoj de kontinentoj po unu faris tion. En la prezidantaro de la malferma ceremonio de la Kongreso sidis sur la scenejo ankaŭ Katalin Kováts kaj Mónika Molnár, kaj ambaŭ ili povis alparoli la publikon. Krom ili ne estis aliaj „fremlandanaj” hungaroj. El Hungario krom ni estis nur du esperantistoj. La hungaraj esperantistoj influas la movadon eĉ hodiaŭ decideme, mi menciu Zsófia Kórodi kaj Stefan MacGill, kiujn mi gratulas ĉi tie kaj ĉi tiam, ĉar ili estis elektitaj al la posteno de komitatano C. Krome mi devas mencii István Ertl pro lia elstara laboro en la beletristikaj konkursoj , ekde ties komenco li jam tralegis kaj juĝis pli ol tridek mil paĝojn da fikciaj konkursmaterialoj. Mi devas mencii katedrestron prof. Ilona Koutny, kiu gvidas unu el la du katedroj universitataj en la mondo. La nomoj de Literatura Mondo, Kálmán Kalocsay kaj Gyula Baghy estis menciitaj tagon post tago, sed ni devas flegi ilian memoron. Ĉiam malpli da homoj ja scias, kiu estis Paĉjo! La agado de prof. István Szerdahelyi estas vaste konata kaj aprezata, li havas simile elementan efikon ĝis hodiaŭ. Mi ne kuraĝas pliprofundiĝi en la temo, ĉar mi devus listigi multe pli da nomoj.
#000009
La ĉeftemon de la kongreso reĝisoris s-ro Mark Fettes. Ĝi estos la temo de la sekva Tria Virtuala Kongreso – tie mi povos pli bone sekvi ĝin. Mi reliefigas malgrandan parton de lia artikolo, verkita en la revuo Esperanto en la septembra numero:
#000011
La IKU-libro nun estas senpage elŝutebla, kaj ĝi ankaŭ montras la altkvalitajn sciencajn prezentaĵojn pri diversaj temoj. Oni povas senpage elŝuti ĝin, krome pliaj informoj troveblas ĉi tie: 
#000015
Mi aĉetis la libron en Montrealo, por subteni kaj agnoski la senlacan, dediĉitan laboron de la organizantoj kaj partoprenantoj, kaj precipe tiun de Amri Wandel. Mi jam spertis tion en Klaipeda ĉi-jare dum la Baltaj Tagoj, kie li same ĉeestis.
#000016
Mia edzino lernis la lingvon kun ŝi la tutan semajnon...
#000019
Ondo de Esperanto publikigis aliajn artikolojn pri la kongreso, kiel ĉi tiu:
#000024
La kongreso estis pritraktata ankaŭ en la septembra numero de la revuo Esperanto, kies aŭdoversio ankaŭ haveblas ĉi tie >
#000025
La tuta materialo de la Kongreso, inkluzive la „Dua Libro”, elŝuteblas ĉi tie: 
#000026
Mi kaptas la ŝancon, por danki oficiale kaj persone al LoKoKo kaj mi adresos pri tio per persona mesaĝo prezidanton de LoKoKo, s-ron Normand Fleury, por lia elstara laboro, kiu ebligis aranĝi kaj teni tre sukcesan kongreson, kaj kiu ĝojigis ankaŭ min per neforgeseblaj travivaĵoj – la unuan oni certe neniam forgesos.
#000027
Mia parolado okazis en la tria strategia kunsido de la Komitato, kiun mi detale prezentos sube, kaj post tio kiel ĝi estas registrita en la protokolo.
#000028
Kiel nova komitatano mi debutis kun sep proponoj al la diskuto pri la strategia plano
#000029
Esperantistoj kune devas atentigi kaj averti la sociojn kaj la gvidantojn de la rilataj ŝtatoj kie ili loĝas-vivas – kune ni devas protesti jam en la frua fazo, sed ne partopreni en la konfliktoj!
#000034
La socialdemokratoj promesis malhelpi la militon antaŭ la Unua Mondmilito kaj poste ili hastis voĉdoni por ĝi en siaj propraj parlamentoj...dejà vu
#000036
2. Merkateca evoluo de Esperanto
#000038
Esperanto estus motoro de la merkatekonomio. Mi jam „vidas” titolojn de artikoloj en ĵurnaloj: pli esperanto – pli dungiteco ktp.
#000039
La komitato kaj ties estraro devas esplori kaj prilabori la gvidprincipojn kaj regulojn kaj institucian fonon por tia evoluo. Estu farota subkomisiono porcele kiun mi povus partopreni, komencu ni la laboron je la komenco de la sekvonta jaro !
#000040
UEA subtenu la laboron de la fakaj asocioj, kiuj okupiĝas pri ekonomia agado cele al utiligo de Esperanto en la praktikan vivon!
#000041
UEA strebu iĝi vere monda organizaĵo kun ligoj kaj agadoj en ĉiuj kontinentoj!
#000043
4. 25 procentojn de la aproboj de niaj proponoj liveris la hungaraj Esperantistoj en la Konferenco pri Estonteco de Eŭropo. Inter tiuj voĉdonoj estis pli ol 6 procentoj de simpatiantoj-subtenantoj.
#000044
UEA revivigu la iaman Parlamentan Agadon!
#000047
7. „UNESCO lernejoj/mezlerneoj”- Ekzistas dekoj kaj dekoj da tiuj lernejoj kiuj kunlaboras kun UNESCO. Organizo de Esperanto leciono-tago en tiuj lernejoj eblas- sub la aŭspicio kaj egido de UNESCO . Ni pritraktu tion kun UNESCO!
#000048
8. La sukcesa ERASMUS+ programo – „Multlingva akcelilo” estu ripetita en la UNESCO lernejoj!
#000049
UEA subtenu ILEI-n pri la kampanjoj „Unu leciono pri Esperanto por ĉiuj lernejanoj” kaj „Multlingva Akcelilo”!
#000050
„SZABOLCS citas ke “Ni estas popolo de la estonta tempo”, kaj diverse konsideras pri historio kaj aktualo pri paco kaj ni, pri tio, ĉu ni estu patrujamantoj aŭ internaciistoj, pri merkateca agado, pri subteno al laboro de fakaj asocioj, pri sia laboro kun gravuloj en Hungario kiu indas imiton alilande, pri laboro kun najbaraj asocioj, pri revigligo de parlamenta agado, pri la laboro kaj la akiritaj spertoj rilate la Konferencon pri la Estonteco de EU, pri subteno al ILEI rilate la Multlingvan Akcelilon kaj “Unu Leciono por ĉiuj”, pri Uneskeca laboro, pri retaj televidoj, pri interkontinenta kunlaboro.
#000055
Multaj pliaj miaj samlandanoj certe akompanos min al la kongreso en Torino. Kun la supraj spertoj mi preparas min por ĝi. Mi ĵus iniciatis tion, la hungara Esperanto-societo entreprenas prelegi pri Lajos Kossuth en la urbo, kie li longe vivis en ekzilo kaj poste mortis. Mi estas certa, ke la lingvopolitikaj opinioj kaj agadplanoj de Kossuth, esprimitaj en Danuba Unio en 1862 meritas atenton de la kongresanoj. Tiuj ĉi pensoj estas perfektaj antaŭaĵo de tio, kion ni Esperantistoj pensas pri ili hodiaŭ. Kompreneble tio estas la libereco kaj respondeco de la prelegonto, determini precize, kio estos inkluzivita en lia prezentaĵo ‒ se ĉi tiuj ne estosinkluditaj, tiam mi komentos en tiu ĉi senco. La prelego eble povus okazi kiel parto de la scienca programo, la limdato por kandidatiĝo estas la 31-a de januaro kaj la kondiĉoj videblas ĉi tie:
#000057
UEA invitas proponojn prelegi en IKU 2023 en Torino >
#000058
Kadre de la 108-a UK en Torino okazos la 76a sesio de la Internacia Kongresa Universitato (IKU). UEA invitas proponojn por IKU-prelegoj, kiuj estu sendataj al la IKU-sekretario amri@huji.ac.il plej laste la 31-an de januaro 2023. Kiel en Montrealo, ankaŭ en Torino la IKU-prelegoj povas esti virtualaj, nome eblos prelegi per Zoom.
#000059
La proponoj estu pri interesaj, allogaj temoj kaj taŭgaj por klera publiko. Ĉiu propono enhavu mallongan resumon de la prelego kaj koncizan biografieton de la preleganto – sume ne pli ol unu paĝon. Aparte estas bonvenaj proponoj de personoj, kiuj ne jam aŭ malofte prelegis en IKU. La proponoj estos profesie prijuĝitaj de la IKU-komisiono. Tiuj, kiuj ne estos elektitaj por la IKU, povos tamen esti konsiderataj por la Scienca Kafejo. Ĉiu preleganto devas esti kongresano kaj mem zorgi pri sia aliĝo – estas facila fareble per la reta liĝilo: uk.esperanto.net/2023.
#000060
Akceptita IKU-prelego estos rekompencita per honorario de 240 EUR. Por Scienca Kafejo – 120 EUR. Duono de la honorario dependas de ĝustatempa livero de la teksto.
#000061
Eszperantó nyelvtanfolyamA MESZ webáruházaHírlevelek, kiadványok1% felajánlása
#000066